ระเบียบการรถไฟแห่งประเทศไทยระเบียบการรถไฟแห่งประเทศไทยฉบับที่ ๑.๑๓ว่าด้วยการตรวจร่างกายผู้สมัครงานและผู้ปฏิบัติงานในการรถไฟแห่งประเทศไทย[๑] โดยที่เห็นสมควรปรับปรุงระเบียบเกี่ยวกับการตรวจร่างกายผู้สมัครงานและผู้ปฏิบัติงานรถไฟเสียใหม่และจัดหมวดหมู่เพื่อสะดวกแก่การปฏิบัติและอ้างอิงฉะนั้น อาศัยอำนาจตามความในมาตรา ๓๕ (๒)แห่งพระราชบัญญัติการรถไฟแห่งประเทศไทย พ.ศ. ๒๔๙๔จึงวางระเบียบเกี่ยวกับการตรวจร่างกายผู้สมัครงานและผู้ปฏิบัติงานรถไฟไว้ดังต่อไปนี้ข้อ ๑ ระเบียบนี้เรียกว่า ระเบียบการรถไฟแห่งประเทศไทยฉบับที่ ๑.๑๓ ว่าด้วยการตรวจร่างกายผู้สมัครงานและผู้ปฏิบัติงานในการรถไฟแห่งประเทศไทยข้อ ๒ ให้ใช้ระเบียบนี้ตั้งแต่วันที่ ๑ มีนาคมพ.ศ. ๒๕๔๕ เป็นต้นไปข้อ ๓ ให้ยกเลิกระเบียบการฉบับที่ ๙๗ว่าด้วยการตรวจร่างกายผู้สมัครงานและผู้ปฏิบัติงานรถไฟ ลงวันที่ ๑๐ มีนาคม ๒๕๒๕บรรดาระเบียบ คำสั่งใด ในส่วนที่มีกำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ผู้สมัครเข้าทำงานในการรถไฟแห่งประเทศไทยทุกตำแหน่งหน้าที่ที่อยู่ในอัตรากำลังประจำเมื่อได้ผ่านการสอบคัดเลือกหรือคัดเลือกแล้ว จะต้องผ่านการตรวจสุขภาพของร่างกายและจิตใจจากแพทย์รถไฟกับต้องผ่านการตรวจปอดและหัวใจทางเอกซ์เรย์อีกด้วยเมื่อแพทย์รับรองว่าเป็นผู้มีสุขภาพเหมาะสมกับการปฏิบัติงานในหน้าที่นั้นแล้วจึงให้บรรจุหรือเข้าทำงานได้ ยกเว้นผู้ที่สมัครเข้าทำงานฉุกเฉินเร่งด่วนเป็นการเฉพาะหน้าเป็นครั้งคราวหรือทำงานในตำแหน่งที่ต้องใช้ความรู้ความชำนาญพิเศษเฉพาะงานที่หาบุคคลได้ยากนอกจากที่กล่าวไว้ในข้อ ๕ข้อ ๕ผู้ปฏิบัติงานที่มีหน้าที่เกี่ยวกับด้านการเดินรถจะต้องได้รับการตรวจรับรองจากแพทย์รถไฟว่า เป็นผู้มีสายตาดี สายตาเห็นสีได้สมบูรณ์หูได้ยินเสียงชัดเจนและเป็นปกติข้อ ๖ ผู้สมัครเข้าทำงานในตำแหน่งต่าง ๆให้ฝ่ายและสำนักงานที่ต้องการรับสมัคร ร่วมกับฝ่ายบริหารงานบุคคลและสำนักงานแพทย์เป็นผู้กำหนดคุณสมบัติของผู้สมัครตามที่เห็นว่าเหมาะสมกับตำแหน่งนั้น ๆ เป็นคราว ๆไป และให้แพทย์รถไฟตรวจร่างกายให้เป็นไปตามที่กำหนดนั้นข้อ ๗ผู้ปฏิบัติงานรถไฟทุกคนจะต้องได้รับการตรวจร่างกายจากแพทย์รถไฟอย่างน้อยปีละ๑ ครั้งเฉพาะผู้ปฏิบัติงานที่ปฏิบัติหน้าที่เกี่ยวกับด้านการเดินรถจะต้องได้รับการตรวจร่างกายจากแพทย์อย่างน้อยปีละ๒ ครั้งข้อ ๘ผู้ปฏิบัติงานที่ปฏิบัติหรือจะปฏิบัติหน้าที่บนขบวนรถ ในสถานีและย่านสถานีทุกคนเมื่อจะเลื่อนตำแหน่งต้องได้รับการตรวจร่างกายอย่างละเอียดเสียก่อนเมื่อแพทย์รถไฟลงความเห็นว่าสุขภาพเป็นอย่างไรจึงให้ผู้บังคับบัญชาเป็นผู้พิจารณาข้อ ๙ ผู้ปฏิบัติงานที่ทำงานมาครบ ๓๐ปีขึ้นไปแล้ว จะต้องได้รับการตรวจและรับรองสุขภาพจากแพทย์รถไฟ ปีละ ๑ ครั้งและให้แพทย์รถไฟแจ้งผลการตรวจพร้อมความเห็นให้ผู้บังคับบัญชาต้นสังกัดของผู้รับการตรวจทราบถ้าแพทย์รถไฟให้ความเห็นว่าสุขภาพพอใช้ ให้ผู้บังคับบัญชาต้นสังกัดส่งให้ฝ่ายบริหารงานบุคคลเพื่อรวบรวมรายชื่อให้คณะทำงานพิจารณากรณีพนักงานที่ทำงานครบ๓๐ ปีที่มีสุขภาพร่างกายพอใช้ พิจารณาว่าจะให้คงทำงานต่อไปหรือไม่ข้อ ๑๐ ในกรณีที่ตรวจพบว่าผู้ปฏิบัติงานคนใดป่วยเป็นประจำจนอาจเป็นเหตุให้หย่อนสมรรถภาพในหน้าที่แพทย์รถไฟจะสั่งให้ผู้นั้นมารับการตรวจเป็นพิเศษอีกเมื่อใดก็ได้ หรือถ้าตรวจพบว่าผู้ปฏิบัติงานคนใดมีโรคเรื้อรังร้ายแรงประจำตัวยากที่จะรักษาให้หายเป็นปกติได้หรืออาจติดต่อไปถึงผู้ร่วมงานอื่น ๆ ได้ทั้งยังเป็นเหตุให้หย่อนความสามารถในการปฏิบัติงานตามหน้าที่ หรือขาดคุณสมบัติแล้วให้แพทย์รถไฟแจ้งความเห็นตรงไปยังผู้บังคับบัญชาของผู้นั้น เพื่อพิจารณาดำเนินการให้ออกจากงานฐานหย่อนความสามารถในร่างกายหรือขาดคุณสมบัติสุดแต่กรณีประกาศ ณ วันที่ ๒๗ กุมภาพันธ์ พ.ศ. ๒๕๔๕ศรียุทธ ศิริเวทินรองผู้ว่าการ ด้านพัฒนาและวางแผนรักษาการในตำแหน่งผู้ว่าการรถไฟแห่งประเทศไทยเพ็ญพร/พิมพ์/แก้ไข๑๒ ธันวาคม ๒๕๔๕อารยา/แก้ไข๑๕ กรกฎาคม ๒๕๕๑จุฑามาศ/ปรับปรุง๑๕ กันยายน ๒๕๕๗[๑] ราชกิจจานุเบกษา เล่ม ๑๑๙/ตอนพิเศษ ๕๕ ง/หน้า ๖๔/๒๑ มิถุนายน ๒๕๔๕